Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: mesterfokozatot adó szakok, illetve a felsőoktatásról szóló 1993. évi LXXX. törvény szerinti főiskolai vagy egyetemi
Paragraph Index: 2380

7. A mesterképzési szak képzési célja, az elsajátítandó szakmai kompetenciák: A képzés célja olyan szakemberek képzése, akik a megszerzett ismereteik birtokában alkalmasak a kreatív szórakoztató- és reklámiparban, a komplex mediális környezetek (kiállítások, prezentációk) kialakításában, az online média területén, valamint a tudományok és az oktatás vizualizációra támaszkodó területein az előkészítés, a gyártás és az utómunkálatok áttekintésére és irányítására. Továbbá produkciók, projektek, koncepciók kialakítására, azok fejlesztésére, prezentálására, gyártására önállóan, illetve szakértői stáb tagjaként, vezetőjeként. A végzettek együttműködnek a tartalomipar szereplőivel, a PR, a reklám vagy egyéb kreatív szakmák képviselőivel, a tudományos kutatókkal és az oktatási, illetve ismeretterjesztő tartalomgyártás más szakembereivel, a rendezvényszervezőkkel, kiállítás-szervezőkkel, valamint az interaktív és online tartalmakat fejlesztő informatikusokkal és informatikai cégekkel. Megfelelő felkészültséggel rendelkeznek tanulmányaik doktori képzésben történő folytatásához.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes